Shakkinyrkkeily

Shakkinyrkkeily (myös šakkinyrkkeily) on urheilulaji, jossa yhdistyvät shakki ja nyrkkeily. Lajin kehitti vuonna 2003 alankomaalainen performanssitaiteilija Iepe Rubingh sarjakuvapiirtäjä Enki Bilalin vuonna 1992 ilmestyneen sarjakuvan Froid-Équateur (suomeksi Kylmä päiväntasaaja) innoittamana.Miettinen, Anssi: Shakki ja matti – tai Nukkumatti. Helsingin Sanomat 28.12.2009, s. B 11 

Shakkinyrkkeilyottelu koostuu parittomasta määrästä eriä, joissa vuoron perään pelataan kolme minuuttia shakkia ja nyrkkeillään kolme minuuttiahttp://www.chessboxing-global.com/about/  (aiemmin neljä minuuttia shakkia ja kaksi minuuttia nyrkkeilyä). Erien välillä on lyhyt tauko, jonka aikana kilpailivat vaihtavat varusteitaan. Shakissa kummallakin pelaajalla on yhdeksän minuuttia aikaa siirtojensa tekemiseen. Ottelu voi päättyä shakkimattiin, pelaajan shakkisiirtoihin käytettävän ajan loppumiseen, tyrmäykseen, tuomarin päätökseen nyrkkeilyerän aikana tai vastustajan luovuttamiseen shakki- tai nyrkkeilyerän aikana.Finnish Chessboxing Club  Erien lukumäärä ja kestot voivat vaihdella otteluillan ohjelman vaatimusten ja järjestäjän päätösten pohjalta. 

Shakkinyrkkeilyn kansainvälinen kattojärjestö on World Chess Boxing Organisation eli WCBO. Lajin ensimmäiset maailmanmestaruuskilpailut järjestettiin Amsterdamissa, Hollannissa vuonna 2003. Tuolloin voiton vei lajin kehittäjä Iepe Rubingh itse.Uutinen vuoden 2003 maailmanmestaruusottelusta Ensimmäiset Euroopan-mestaruuskilpailut järjestettiin lokakuussa 2005, ja mestaruuden vei bulgarialainen Tihomir Titško.Uutinen vuoden 2005 Euroopan-mestaruusottelusta Myös kansainvälisen shakkiliiton FIDE:n puheenjohtaja Kirsan Iljumžinov on esiintynyt näytösluonteisessa shakkinyrkkeilyottelussa.Fide.com

Laji on suosittu paitsi Rubinghin kotikaupungissa Berliinissä, myös Siperiassa, jossa lajin MM-kisoissa marraskuussa 2009 oli 2 000 katsojaa. Mestaruuden voitti Leo "Granit" Kraft.WCBO.org Leo Kraft wins battle of talents! 

Suomessa perustettiin Suomen Shakkinyrkkeilyklubi ry marraskuussa 2014 ja säännöllinen harjoittelu aloitettiin Helsingin Tarmon tiloissa Helsingissä tammikuussa 2015. Klubi on sittemmin siirtynyt harjoittelemaan Savate Klubille Sörnäisiin. Ensimmäinen julkinen shakkinyrkkeilyottelu Suomessa järjestettiin 6. kesäkuuta 2015.

Suomalainen shakkinyrkkeilijä Sakari Lähderinne voitti alle 75-kiloisten maailmanmestaruuden Kalkutassa Intiassa pidetyissä kisoissa. Lähderinne voitti finaalissa venäläisen Denis Gurban.

Lähderinne voitti maailmanmestaruuden myös 2019 Turkin Antalyassa järjestetyssä turnauksessa. Finaalissa hän voitti ranskalaisen Xhemsid Vogliqin tyrmäyksellä.

Helsingin Paasitornissa järjestettiin Nordic Chessboxing Fight Night-tapahtuma 2 lokakuuta 2021. Shakkia kommentoi Helsingin pormestari Juhana Vartiainen, nyrkkeilyä Juho "Härmän Häjy" Haapoja. 

 Lähteet 

 Aiheesta muualla 
 Säännöt (englanniksi).
 Lajin kehittäjän Iepe Rubinghin haastattelu. 
 Guardian-lehden artikkeli.
Helsingin Sanomien artikkeli
Helsingissä 2.10.2021 järjestetyn shakkinyrkkeillytapahtuman tallenne 
MTV:n uutisten loppukevennys 
Satakunnan Kansan juttu Porissa järjestetystä näytösottelusta. 

Luokka:Nyrkkeily
Luokka:Shakkivariantit